زیاد اعجم

ابو امامہ زياد بن سلیم بن جابر بن عمرو بن عامر عبدی ، جو اپنے لقب زياد اعجم (زیاد عجمی) سے مشہور ہیں، اموی دور کے شاعر تھے۔ وہ قبیلہ عبد القیس کے آزاد کردہ غلام (مولى) تھے۔
ابن قتیبہ کہتے ہیں: وہ اصطخر میں رہتے تھے، ان کی زبان میں لکنت تھی، اسی وجہ سے انھیں "اعجم" کہا گیا۔ ان کی اولاد بھی موجود تھی۔ وہ قتیبہ بن مغرب يشكری کے ساتھ ہجو گوئی کیا کرتے تھے۔

ابن سلام جمحی نے ان کا ذکر کیا اور انھیں اسلامی شعرا کی ساتویں طبقہ میں شامل کیا۔ وہ لکھتے ہیں: زیاد ایک ہجو گو شاعر تھے، بادشاہوں کی مدح یا ان کے دربار میں حاضری کم کرتے تھے۔ انھیں اس کی کوئی خواہش نہ تھی۔ ان کی توجہ اور زندگی کا مرکز خراسان اور اس کے گرد و نواح تھا۔ ان کی زیادہ رہائش فارس کی اصطخر میں رہی اور وہ کعب اشقری سے ہجو میں مقابلہ کرتے تھے۔

ابن عساکر کہتے ہیں: زیاد بن سلیم ابو امامہ عبدی ، جو "زیاد اعجم" کے نام سے مشہور ہیں، قبیلہ عبد القیس کے آزاد کردہ غلام تھے۔ انھیں "اعجم" اس لیے کہا گیا کہ ان کی زبان میں عجمت (لکنت) تھی۔ انھوں نے ابو موسیٰ اشعری اور عثمان بن ابی العاص کو پایا اور ان کے ساتھ فتحِ اصطخر میں شریک ہوئے۔
 نسب و اصل کے بارے میں اختلاف 
مؤرخین نے ان کے نسب اور اصل کے بارے میں دو اقوال بیان کیے ہیں:
 . پہلا قول: وہ غیر عرب (عجمی) تھے اور قبیلہ عبد القیس کے آزاد کردہ غلام تھے۔ یہ رائے ابو الفرج الاصفهانی، ابو عبيد البكری، ابن عساکر، ياقوت الحموی، سيوطی اور عبد القادر بغدادی کی ہے۔
 . دوسرا قول: وہ عربی اصل کے تھے اور قبیلہ عبد القیس کے خالص (صلیبہ) فرد تھے۔ یہ رائے ابن قتيبة، اليزيدی، الأمدی، ابن خلكان، المبرد اور ابن يعيش کی ہے۔شعر زياد الأعجم، الدكتور يوسف حسين بكار، دار المسيرة - عمان/الأردن 1403 هـ، ص 18 - 20
 زبان کی لکنت 
ابو عبيدہ کہتے ہیں کہ وہ یہ شعر پڑھا کرتے تھے:
فتى زاده السلطان في الود رفعة
إذا غير السلطان كل خليل
لیکن وہ "سین" اور "طاء" کو بدل کر ادا کرتے تھے اور کہتے تھے:
فتى زاده الشلتان في الود رفعة

 حوالہ جات 

زمرہ:ویکی ڈیٹا والے صفحات
زمرہ:عرب شعرا